CELEX: 22019D1640
Language: ro
Date: 2017-12-15 00:00:00
Title: Decizia nr. 232/2017 a Comitetului mixt al SEE din 15 decembrie 2017 de modificare a anexei II (Reglementări tehnice, standarde, încercări și certificare) la Acordul privind SEE [2019/1640]

3.10.2019   
               
               
                  RO
               
               
                  Jurnalul Oficial al Uniunii Europene
               
               
                  L 254/43
               
            
         DECIZIA NR. 232/2017 A COMITETULUI MIXT AL SEE
         din 15 decembrie 2017
         de modificare a anexei II (Reglementări tehnice, standarde, încercări și certificare) la Acordul privind SEE [2019/1640]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Directiva (UE) 2015/652 a Consiliului din 20 aprilie 2015 de stabilire a metodelor de calcul și a cerințelor de raportare în temeiul Directivei 98/70/CE a Parlamentului European și a Consiliului privind calitatea benzinei și a motorinei (1), astfel cum a fost rectificată în JO L 129, 27.5.2015, p. 53, trebuie încorporată în Acordul privind SEE.
                  
               
                     (2)
                  
                  
                     Prin urmare, anexa II la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa II la Acordul privind SEE, la capitolul XVII, după punctul 6d [Regulamentul (UE) nr. 1307/2014 al Comisiei] se inserează următorul text:
            
                        „6e.
                     
                     
                        
                           32015 L 0652: Directiva (UE) 2015/652 a Consiliului din 20 aprilie 2015 de stabilire a metodelor de calcul și a cerințelor de raportare în temeiul Directivei 98/70/CE a Parlamentului European și a Consiliului privind calitatea benzinei și a motorinei (JO L 107, 25.4.2015, p. 26), astfel cum a fost rectificată în JO L 129, 27.5.2015, p. 53.
                        În sensul prezentului acord, dispozițiile directivei se citesc cu următoarea adaptare:
                        Trimiterile din directivă la alte acte se aplică în măsura și în forma în care actele respective sunt încorporate în prezentul acord.”
                     
                  
         
            Articolul 2
            Textele Directivei (UE) 2015/652, astfel cum a fost rectificată în JO L 129, 27.5.2015, p. 53, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 16 decembrie 2017, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 15 decembrie 2017.
            
               
                  Pentru Comitetul mixt al SEE
               
               
                  Președintele
               
               Sabine MONAUNI
            
         
         
            (1)  JO L 107, 25.4.2015, p. 26.
         
            (*1)  Nu au fost semnalate obligații constituționale.